CRD รายได้ลด ฉุดงบไตรมาส 3/61 ลดฮวบ 50% เหลือ 7.62 ลบ.
CRD รายได้ลด ฉุดงบไตรมาส 3/61 ลดฮวบ 50% เหลือ 7.62 ลบ. จากปีก่อนกำไร 15.13 ลบ. ขณะที่งวด 9 เดือนกำไรลดลง 20.44% เหลือ 23.38 จากปีก่อนกำไร 29.39 ลบ.
12 พ.ย. 2561

บริษัท เชียงใหม่ริมดอย จำกัด (มหาชน) หรือ CRD รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรลดลง เนื่องจากรายได้จากการรับเหมาก่อสร้าง มีมูลค่าเท่ากับ 332.07 ล้านบาท หรือลดลง 7.75% เมื่อเทียบกับช่วงเดียวกันของปีก่อนหน้า แบ่งเป็นรายได้จากโครงการต่อเนื่อง 274.52 ล้านบาท และรายได้จากโครงการใหม่ 57.55 ล้านบาท รายได้ที่ลดลงเนื่องมาจากสัดส่วนการรับรู้รายได้จากงานโครงการต่อเนื่องลดลง ทั้งนี้ รายได้ภาครัฐบาลและเอกชนคิดเป็นสัดส่วนต่อรายได้จากการรับเหมาก่อสร้าง เท่ากับ 39% และ 61% ตามลำดับ
ขณะที่ รายได้จากการให้บริการ เนื่องจากสัญญางานให้บริการจัดเก็บและกำจัดขยะมูลฝอยที่สิ้นสุดลงเมื่อไตรมาส 3/60 บริษัทจึงไม่มีรายได้จากการให้บริการ
สำหรับรายได้อื่น มีมูลค่าเท่ากับ 2.76 ล้านบาท หรือลดลง 56.19% เมื่อเทียบกับช่วงเดียวกันของปีก่อนหน้า เนื่องมาจากมีรายได้จากดอกเบี้ยเงินฝากลดลง